ಬ್ಲ್ಯಾಕ್‌ಜಾಕ್‌ನ ಪೂರ್ವಸೂಚಕವೆಂದರೆ ಅಜ್ಞಾತ ಮೂಲದ ಆಟವಾದ ಟ್ವೆಂಟಿ-ಒನ್. ಮೊದಲ ಲಿಖಿತ ಆಕರವು ಅತ್ಯಂತ ಪ್ರಸಿದ್ಧ ಡಾನ್ ಕ್ವಿಕ್ಸೋಟ್ಅನ್ನು ಬರೆದ ಮಿಗ್ವೆಲ್ ಡಿ ಸರ್ವಾಂಟೆಸ್‌ನ ಪುಸ್ತಕದಲ್ಲಿ ಕಂಡುಬಂದಿದೆ. ಸರ್ವಾಂಟೆಸ್ ಸ್ವತಃ ಜೂಜುಗಾರನಾಗಿದ್ದನು. ಅವನ "ನಾವೆಲಾಸ್ ಎಜೆಂಪ್ಲಾರೆಸ್"‌ನ "ರಿಂಕನೆಟೆ ವೈ ಕಾರ್ಟಡಿಲ್ಲೊ" ಎಂಬ ಕಥೆಯ ಮುಖ್ಯ ಪಾತ್ರಗಳು ಸೆವಿಲ್ಲೆಯಲ್ಲಿ ಕೆಲಸ ಮಾಡುವ ಒಂದು ಜೋಡಿ ಮೋಸಗಾರರಾಗಿದ್ದಾರೆ. ಅವರು "ವೆಂಟಿಯುನ" (ಟ್ವೆಂಟಿ-ಒನ್‌ಗೆ ಸ್ಪಾನಿಶ್‌ನಲ್ಲಿ) ಆಟದಲ್ಲಿ ಮೋಸಗೊಳಿಸುವುದರಲ್ಲಿ ಪ್ರವೀಣರಾಗಿರುತ್ತಾರೆ.ಅಲ್ಲದೇ ಬಸ್ಟಿಂಗ್ ಮಾಡದೆ 21 ಮೊತ್ತವನ್ನು ಸಾಧಿಸುವುದು ಆಟದ ಮುಖ್ಯ ಗುರಿಯಾಗಿರುತ್ತದೆ.ಅಲ್ಲದೇ ಎಕ್ಕದ(ಎಲೆ ಅಥವಾ ಕಾರ್ಡಿನ) ಮೌಲ್ಯಗಳು 1 ಅಥವಾ 11 ಆಗಿರುತ್ತದೆ ಎಂದು ಹೇಳುತ್ತಾರೆ. ಈ ಆಟವನ್ನು ಸ್ಪ್ಯಾನಿಶ್ "ಬರಾಜ" ದೊಂದಿಗೆ ಆಡಲಾಗುತ್ತದೆ, ಇದರಲ್ಲಿ ಎಂಟುಗಳು, ಒಂಭತ್ತುಗಳು ಮತ್ತು ಹತ್ತುಗಳಿರುವುದಿಲ್ಲ. ಈ ಸಣ್ಣ ಕಥೆಯನ್ನು 1601 ಮತ್ತು 1602ರ ಮಧ್ಯದಲ್ಲಿ ಬರೆಯಲಾಗಿತ್ತು. ಆದ್ದರಿಂದ ಈ ಆಟವನ್ನು 17ನೇ ಶತಮಾನದ ಆರಂಭದಲ್ಲಿ ಅಥವಾ ಅದಕ್ಕಿಂತ ಮುಂಚೆ ಕ್ಯಾಸ್ಟಿಲಿಯಾದಲ್ಲಿ ಆಡಲಾಗುತ್ತಿತ್ತು. ಈ ಆಟದ ನಂತರದ ಆಕರಗಳು ಫ್ರಾನ್ಸ್ ಮತ್ತು ಸ್ಪೇನ್‌ನಲ್ಲಿ ಕಂಡುಬಂದಿವೆ.

21 ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಚಾಲ್ತಿಗೆ ಬಂದಾಗ ಹೆಚ್ಚು ಜನಪ್ರಿಯವಾಗಿರಲಿಲ್ಲ. ಆದ್ದರಿಂದ ಜೂಜಿನ ಮನೆಗಳು ಹೆಚ್ಚಿನ ಸಂಖ್ಯೆಯ ಆಟಗಾರರು ಬರಬೇಕೆಂದು ವಿವಿಧ ರೀತಿಯ ಬೋನಸ್ ಹಣಪಾವತಿ ಮಾಡಲು ಆರಂಭಿಸಿದರು. ಅಂತಹ ಬೋನಸ್‌ಗಳಲ್ಲಿ ಒಂದು ಟೆನ್-ಟು-ಒನ್ ಬೋನಸ್, ಇದನ್ನು ಆಟಗಾರನು ಸ್ಪೇಡ್‌ಗಳ ಎಕ್ಕ ಮತ್ತು ಒಂದು ಬ್ಲ್ಯಾಕ್‌ ಜಾಕ್ಅನ್ನು (ಕ್ಲಬ್‌ಗಳ ಜ್ಯಾಕ್ ಅಥವಾ ಸ್ಪೇಡ್‌ಗಳ ಜ್ಯಾಕ್) ಹೊಂದಿದ್ದರೆ ನೀಡಲಾಗುತ್ತಿತ್ತು. ಈ ಆಟಗಾರನನ್ನು "ಬ್ಲ್ಯಾಕ್‌ಜಾಕ್‌" ಎಂದು ಕರೆಯಲಾಗುತ್ತಿತ್ತು. ಬೋನಸ್ ಹಣವು ಅತಿಶೀಘ್ರದಲ್ಲಿ ರದ್ದುಗೊಂಡರೂ ಆ ಹೆಸರನ್ನು ಆ ಆಟಕ್ಕೆ ಇಡಲಾಯಿತು. ಆಧುನಿಕ ಆಟದಲ್ಲಿ "ನ್ಯಾಚುರಲ್" ಅಥವಾ "ಬ್ಲ್ಯಾಕ್‌ಜಾಕ್‌" ಎಂದರೆ ಎಕ್ಕ ಮತ್ತು ಹತ್ತು-ಮೌಲ್ಯದ ಒಂದು ಎಲೆ‌ಯಾಗಿರುತ್ತದೆ.

ವಿನ್ಯಾಸ-ಆಧಾರಿತ ನಿರ್ವಹಣಾ-ಚಾತುರ್ಯ
ಇತಿಹಾಸ
ಪ್ರತ್ಯೇಕಿಸಿದ ಎಕ್ಕಗಳ ಹಿಟ್‌/ಪುನಃಪ್ರತ್ಯೇಕಿಸುವಿಕೆ
ಡೆಕ್‌ಗಳ ಸಂಖ್ಯೆ